|  |
| --- |
| RASEINIAI LINIJA |
| RASEINIŲ RAJONO SAVIVALDYBĖS ADMINISTRACIJOS DIREKTORIUS  |
| ĮSAKYMAS |
| **DĖL TERITORIJŲ PLANAVIMO DOKUMENTO KOREGAVIMO, FINANSAVIMO, PLANAVIMO TIKSLŲ IR DARBŲ PROGRAMOS PATVIRTINIMO** |
| Nr. Raseiniai |

Vadovaudamasis Lietuvos Respublikos vietos savivaldos įstatymo 34 straipsnio 6 dalies 5 punktu, Lietuvos Respublikos teritorijų planavimo įstatymo 2 straipsnio 34 punktu, 6 straipsnio 2 dalimi, 21 straipsnio 2 dalies, 2 punktu, Šilumos ūkio specialiųjų planų rengimo taisyklių, patvirtintų Lietuvos Respublikos energetikos ministro ir Lietuvos Respublikos aplinkos ministro 2015 m. rugsėjo 25 d. įsakymu Nr.1-226/D1-683 „Dėl Šilumos ūkio specialiųjų planų rengimo taisyklių patvirtinimo“, 9 punktu, ir atsižvelgdamas į Raseinių rajono savivaldybės tarybos 2024 m. gegužės 30 d. sprendimą Nr.TS-171 „Dėl Raseinių rajono savivaldybės teritorijos šilumos ūkio specialiojo plano atnaujinimo rengimo pradžios ir planavimo tikslų“:

1. L e i d ž i u rengti Raseinių rajono savivaldybės teritorijos šilumos ūkio specialiojo plano, patvirtinto Raseinių rajono savivaldybės tarybos 2015 m. rugpjūčio 27 d. sprendimu Nr.TS-266 „Dėl Raseinių rajono šilumos ūkio specialiojo plano atnaujinimo patvirtinimo“ keitimą.

2. N u s t a t a u specialiojo plano keitimo tikslus:

2.1. konkretizuojant Raseinių rajono savivaldybės teritorijos bendrojo plano sprendinius, reglamentuoti aprūpinimo šiluma būdus ir (arba) naudotinas kuro bei energijos rūšis šilumos gamybai šilumos vartotojų teritorijose;

2.2. įgyvendinant Nacionaliniame pažangos plane nustatytus sprendinius ir priemones, suformuoti ilgalaikes savivaldybės šilumos ūkio modernizavimo ir plėtros kryptis, siekiant užtikrinti tvarų, saugų, patikimą ir nepertraukiamą šilumos tiekimą vartotojams mažiausiomis sąnaudomis, neviršijant leidžiamo neigiamo poveikio aplinkai;

2.3. suderinti valstybės, savivaldybės, energetikos įmonių, fizinių ir juridinių asmenų ar jų grupių interesus aprūpinant vartotojus šiluma ir energijos ištekliais šilumos gamybai;

2.4. numatyti preliminarią investicijų apimtį, finansavimo poreikį ir finansavimo šaltinius šilumos ūkio plėtrai ir modernizavimui.

.

3. T v i r t i n u Raseinių rajono savivaldybės teritorijos šilumos ūkio specialiojo plano, patvirtinto Raseinių rajono savivaldybės tarybos 2015 m. rugpjūčio 27 d. sprendimu Nr.TS-266 „Dėl Raseinių rajono šilumos ūkio specialiojo plano atnaujinimo patvirtinimo“ keitimo planavimo darbų programą (pridedama).

4. N u s t a t a u, kad šis įsakymas Lietuvos Respublikos administracinių bylų teisenos įstatymo nustatyta tvarka per vieną mėnesį nuo paskelbimo ar įteikimo suinteresuotai šaliai dienos gali būti skundžiamas Regionų administracinio teismo Šiaulių rūmams (Dvaro  g. 80, LT-76298 Šiauliai).

Administracijos direktorius Kęstutis Užemeckas